Foto: Delfi Eron inqilob sudi IShID a’zolari bo‘lgan 2017 yil yozida Tehronda terroristik hujum uyushtirgan 6 nafar jangarini o‘limga mahkum qildi. Bu haqda IRNA agentligi xabar tarqatmoqda. Agentlik xabarida qayd etilishicha, qonun bo‘yicha ayblanuvchilar 20 kun davomida apellyatsiya berishlari mumkin. 2017 yilning 7 iyunida ayollar kiyimidagi 4 kishi Eron parlamentiga qurolli hujum uyushtirgandi. Ulardan biri parlament binosi ichida o‘zini portlatib yuborgan, maxsus xizmat vakillari jangarilardan birini yo‘q qilgandi. Shu vaqtda Xomanaiy mavzoleyi joylashgan hududda ham hujum amalga oshirilgandi: hujum qilganlardan biri portlash sodir etgan, bu yerda ikki jangari qo‘lga olingandi. Teraktlar oqibatida jami 20 kishi halok bo‘lgan, o‘nlab kishilar jarohatlangandi.